English: Thank you. Can I thank Heledd Fychan for those points? I'll start with that last one first, because although this wasn't a statement about sport - and, yes, I will come back and deal with that - sport is very, very close to my heart, particularly football, particularly after last weekend, and I'm just so excited. It's just - . You know, I get all kind of - . I was talking to somebody last week, actually, before the game, and I was supposed to have been having a business meeting with them, talking about the arrangements for the game, and I was having palpitations just talking about getting ready for the game. But we have a huge amount to do in sport. Now, I was watching on tv the other night - there was an international game played between England and Hungary behind closed doors, because of Hungary's racist crowd-chanting and so on, and the game was played behind closed doors. So, the Hungarian football association allowed 30,000 young people into that match, because that was a loophole in the law. When the team took the knee - the England team took the knee - the crowd of children booed. Now, that is really frightening - 30,000 booing a team taking the knee to demonstrate anti-racism. So, if anybody tries to tell us that we don't have a problem, and I think, again, the point that was Sioned was making - . You know, kids aren't born racist, they are taught it. They're taught that behaviour, and if we don't come in at a very early age - and I'm sure that my colleague Jeremy Miles will be dealing with this in his statement - if we don't start that at a very early age, through our education system, then we're in very difficult territory. To go back to some of the other points that you've raised, I think what is important, particularly in the areas of representation in terms of access - access to our bodies, whether it is access to exhibitions, so it becomes more accessible for people to participate in the viewing and the involvement in exhibitions that we have in our museums and libraries, so that it's more accessible, easier to understand - that's the one aspect, and that's also true of sport in terms of access to sport. But it's also about the people that our national bodies employ, the people that sit on the governing bodies and so on. So, to deal specifically with your point, we did have a report that came out of a number of inquiries, research that was undertaken both in the National Museum Wales and the Arts Council of Wales, and that led to the report on widening engagement, which was looking particularly at leadership and accountability, cultural democracy, equality and the Welsh language, accessible services, work development, staff training, skills, communications and branding. So, that is now running through everything that Amgueddfa Cymru and the Arts Council of Wales are doing around their appointments process, appointments to their boards and so on. But you've quite rightly identified, Heledd, that there is still a huge amount of work to do about how do we get people to apply in the first place, and part of that widening engagement action plan is about looking at this whole thing about, if you keep doing things the way you've always done them, you'll always get the same results - so, we have to address that and we have to look differently at that - and why engagement with people with lived experiences is so important. That's why that is key and central to everything that we are doing. Again, I would have to agree with you about the huge amount more that we still have yet to do. I think further questioning needs to take place with our accredited museums about why all of them didn't take part in this training, and maybe some of that we have to look at. We may have to look at it in terms of what our funding means to organisations that will not participate in what is, after all, a programme for government commitment. So, I really just conclude by saying I absolutely agree with virtually everything that you have said. There is so much more to do. But I think we have set out on a path, a very clear path, of determination to get this right. And, as I said to Tom Giffard, that accountability is to me, and it is from me back to this Senedd, so I've got a vested interest in making sure that those things are delivered as well. Thank you.
Welsh: Diolch. A gaf i ddiolch i Heledd Fychan am y sylwadau yna? Fe ddechreuaf i gyda'r un olaf yn gyntaf, oherwydd er nad oedd hwn yn ddatganiad am chwaraeon - ac, ie, byddaf yn dychwelyd yma ac yn ymdrin â hynny - mae chwaraeon yn agos iawn at fy nghalon, yn enwedig pêl-droed, yn enwedig ar ôl y penwythnos diwethaf, ac rwy'n teimlo mor gyffrous. Dim ond - mae'n wir - . Wyddoch chi, rwy'n cael pob math o - . Roeddwn yn siarad â rhywun yr wythnos diwethaf, mewn gwirionedd, cyn y gêm, ac roeddwn i fod i gael cyfarfod busnes gydag ef, yn sôn am y trefniadau ar gyfer y gêm, ac roedd fy nghalon yn carlamu dim ond yn sôn am baratoi ar gyfer y gêm. Ond mae gennym ni lawer iawn i'w wneud mewn chwaraeon. Nawr, roeddwn yn gwylio ar y teledu y noson o'r blaen - roedd gêm ryngwladol yn cael ei chwarae rhwng Lloegr a Hwngari y tu ôl i ddrysau caeedig, oherwydd llafarganu hiliol torf Hwngari ac ati, a chwaraewyd y gêm y tu ôl i ddrysau caeedig. Felly, caniataodd cymdeithas bêl-droed Hwngari i 30,000 o bobl ifanc fynd i'r gêm honno, oherwydd roedd diffyg yn y gyfraith. Pan benliniodd y tîm - pan benliniodd tîm Lloegr - dechreuodd y dorf o blant fwio. Nawr, mae hynny'n frawychus iawn - 30,000 yn bwio tîm yn penlinio i fynegi gwrth-hiliaeth. Felly, os bydd unrhyw un yn ceisio dweud wrthym nad oes gennym ni broblem, ac rwy'n credu, unwaith eto, y sylw roedd Sioned yn ei wneud - . Wyddoch chi, nid yw plant yn cael eu geni'n hiliol, maen nhw'n ei ddysgu. Maen nhw'n cael eu haddysgu am yr ymddygiad hwnnw, ac os na fyddwn yn ymyrryd yn ifanc iawn - ac rwy'n siŵr y bydd fy nghyd-Aelod Jeremy Miles yn ymdrin â hyn yn ei ddatganiad - os na ddechreuwn hynny'n gynnar iawn, drwy ein system addysg, yna rydym ni mewn tiriogaeth anodd iawn. I fynd yn ôl at rai o'r pwyntiau eraill yr ydych wedi'u codi, rwy'n credu yr hyn sy'n bwysig, yn enwedig ym meysydd cynrychiolaeth o ran mynediad - mynediad i'n sefydliadau, boed yn fynediad i arddangosfeydd, fel ei fod yn dod yn fwy hygyrch i bobl gymryd rhan yn y gwylio a rhan mewn arddangosfeydd sydd gennym yn ein hamgueddfeydd a'n llyfrgelloedd, fel ei bod yn fwy hygyrch, yn haws eu deall - dyna'r un agwedd, ac mae hynny hefyd yn wir am chwaraeon o ran mynediad i chwaraeon. Ond mae hefyd yn ymwneud â'r bobl y mae ein cyrff cenedlaethol yn eu cyflogi, y bobl sy'n eistedd ar y cyrff llywodraethu ac ati. Felly, i ymdrin yn benodol â'ch pwynt, cawsom adroddiad a ddeilliodd o nifer o ymchwiliadau, ymchwil a gynhaliwyd yn Amgueddfa Genedlaethol Cymru a Chyngor Celfyddydau Cymru, ac a arweiniodd at yr adroddiad ar ehangu ymgysylltiad, a oedd yn edrych yn benodol ar arweinyddiaeth ac atebolrwydd, democratiaeth ddiwylliannol, cydraddoldeb a'r iaith Gymraeg, gwasanaethau hygyrch, datblygu gwaith, hyfforddiant staff, sgiliau, cyfathrebu a brandio. Felly, mae hynny bellach yn elfen o bopeth y mae Amgueddfa Cymru a Chyngor Celfyddydau Cymru yn ei wneud o ran eu proses benodi, penodi i'w byrddau ac yn y blaen. Ond rydych chi wedi nodi, Heledd, a hynny'n gwbl briodol, fod llawer iawn o waith i'w wneud o hyd ynghylch sut mae cael pobl i wneud cais yn y lle cyntaf, ac mae rhan o'r cynllun gweithredu ar ehangu ymgysylltu hwnnw'n ymwneud ag edrych ar yr holl beth yma, os ydych yn dal i wneud pethau fel yr ydych chi wedi'u gwneud erioed, byddwch bob amser yn cael yr un canlyniadau - felly, rhaid i ni fynd i'r afael â hynny a rhaid i ni edrych yn wahanol ar hynny - a pham mae ymgysylltu â phobl sydd â phrofiadau bywyd mor bwysig. Dyna pam mae hynny'n allweddol ac yn ganolog i bopeth yr ydym yn ei wneud. Unwaith eto, byddai'n rhaid i mi gytuno â chi ynglŷn â'r gwaith enfawr sydd eto i'w gyflawni gennym. Credaf fod angen cwestiynu pellach o ran ein hamgueddfeydd achrededig ynghylch pam nad oedd pob un ohonyn nhw wedi cymryd rhan yn yr hyfforddiant hwn, ac efallai bod yn rhaid i ni edrych ar rywfaint o hynny. Efallai y bydd yn rhaid i ni edrych arno o ran yr hyn y mae ein cyllid yn ei olygu i sefydliadau na fyddan nhw'n cymryd rhan yn yr hyn sydd, wedi'r cyfan, yn ymrwymiad yn ein rhaglen llywodraethu. Felly, i gloi, rwy'n dweud fy mod yn cytuno'n llwyr â bron popeth yr ydych chi wedi'i ddweud. Mae cymaint mwy i'w wneud. Ond rwy'n credu ein bod ni wedi dechrau troedio llwybr, llwybr clir iawn, o benderfyniad i wneud hyn yn iawn. Ac, fel y dywedais wrth Tom Giffard, mae'r atebolrwydd hwnnw i mi, a finnau i'r Senedd hon, felly mae gennyf ddiddordeb personol mewn sicrhau bod y pethau hynny'n cael eu cyflawni hefyd. Diolch.